Сенатта рақымшылық туралы заң жобасы қаралады
"Сенатта рақымшылық туралы заң жобасы қаралады" | "https://abai.kz/post/143665"
TITLE: Сенатта рақымшылық туралы заң жобасы қаралады
URL: https://abai.kz/post/143665
META: "Сенатта рақымшылық туралы заң жобасы қаралады" | "https://abai.kz/post/143665"
DATE: 29.11.2021
AUTHOR(s): Abai.kz
TOTAL WORDS: 139
TEXT: Палата төрағасы Мәулен Әшімбаевтың төрағалық етуімен Бюро отырысы болды. Онда депутаттар Сенаттың алдағы отырысында қарауға ұсынылған мәселелерді бекітті. Сенат отырысының күн тәртібіне «Қазақстан Республикасы Тәуелсіздігінің отыз жылдығына байланысты рақымшылық жасау туралы» заң жобасы енгізілді. Заң жобасы адамгершіліктің қылмыстық-құқықтық сипаттағы бір жолғы актісі ретінде әзірленді. Құжат азаматтар мен мемлекеттің қауіпсіздігіне елеулі қатер төндірмейтін қылмыстар жасаған адамдарды қылмыстық жауаптылықтан босатуға бағытталған. Қауіпті, ауыр немесе аса ауыр, сондай-ақ террористік және экстремистік қылмыстар жасаған адамдарға рақымшылық жасалмайды. Отырыстың күн тәртібіне көрнекі ақпаратты ресімдеу, орналастыру рәсімдерін жетілдіруге, діни бірлестіктерді құру және тіркеу тәртібін оңайлатуға, сондай-ақ конфессияаралық өзара іс-қимылға қолайлы жағдайлар жасауға арналған «Қазақстан Республикасының кейбір заңнамалық актілеріне көрнекі ақпарат және діни қызмет мәселелері бойынша өзгерістер мен толықтырулар енгізу туралы» заң жобасы да қарауға енгізілетін болды. Бюро отырысында сондай-ақ Мәжілістен бұрын келіп түскен заң жобалары одан әрі жұмыс істеу үшін Сенат комитеттеріне бөлініп берілді. Abai.kz
